Peixe martelo

O peixe martelo,Ríos Panisse (1977), pp. 185-186.Rodríguez Solórzano et al. (1983), p. 42. tamén coñecido como martelo, cornuda,Lahuerta e Vázquez (2000), p. 183. e como tiburón martelo,Rodríguez Villanueva et al. (1992), pp. 68-69. debido á súa peculiar característica de ter a cabeza prolongada cara aos lados, é un tiburón da familia dos esfírnidos (Sphyrnidae), da orde dos carcarriniformes (Carcharhiniformes) que vive en augas temperadas e tropicais de todo o mundo.

 Descrición 
As principais características distintivas do peixe martelo son:
 Corpo alongado e fusiforme, que alcanza unha lonxitude máxima de entre 370 e 400 cm.
 Cabeza aplanada e alongada en dous lóbulos onde, nos extremos, están situados os ollos (no suscita ningunha dúbida para a súa identificación debido á súa forma de martelo).
 Boca ventral moi arqueada armada de dentes triangulares e cos bordos lisos ou finamente serrados.
 Cinco pares de fendeduras branquiais, as dúas últimas á altura das aletaspectorais.
 Dúas aletas dorsais, a primeira grande, rematada en punta e a segunda moito máis baixa.
 coloración do dorso parda agrisada, cos flancos máis claros e o ventre abrancazado.

 Hábitat e bioloxía 
Vive en augas tropicais e temperadas. É un potente nadador peláxico que se pode encontrar tanto cerca da costa como en mar aberto e preferentemente en zonas de profundidade de 20 a 400 m. Aparentemente é o tiburón máis tolerante coas temperaturas da auga. Pode realizar migracións e a miúdo forma grupos.

 Alimentación 
Aliméntase principalmente de pequenos peixes óseos demersais e peláxicos, e tamén come crustáceos e moluscos.Muus et al. (1998), p. 46.

 Reprodución 
É ovovivíparo, parindo as femias, en cada camada, de 29 a 37 crías, que miden entre 50 e 61 cm ao nacer.
Os machos maduran cando alcanzan entre 210 e 240 cm de lonxitude; as femias, cando miden uns 300 cm aproximadamente.

 Aproveitamento 
miniatura|230px|Debuxo do perfil do peixe martelo, e visión ventral da súa cabeza.

Péscase con palangre, e poden aproveitarse a carne, as aletas, o fígado e as mandíbulas.

 Comportamento 
É agresivo, rexistrándose casos de ataque ao ser humano, o cal o diferencia doutros tiburóns martelo.

 Estado de conservación 
Segundo a IUCN, o seu estado de conservación, no ano 2005, estaba cualificado como VU (especie vulnerábel).Casper, B. M.; A. Domingo; N. Gaibor; M. R. Heupel; E. Kotas; A. F. Lamónaca; J. C. Pérez-Jiménez; C. Simpfendorfer; W. D. Smith; J. D. Stevens; A. Soldo e C. M. Vooren (2005): Sphyrna zygaena na Lista Vermella da IUCN.  Consultada o 15/12/2012.

 En Galicia 
Esta especie está rexistrada en augas próximas á nosa costa.Solórzano et al. (1988), p. 13.

 Notas 

 Véxase tamén 

 Bibliografía 
 Compagno, Leonard; Marc Dando & Sarah Fowler (2005): Sharks of the World. New Jersey: Princeton University Press. ISBN 0-691-12072-2. 
 Lahuerta Mouriño, F. e Vázquez Álvarez, F. X. (2000): Vocabulario multilingüe de organismos acuáticos. Santiago de Compostela: Xunta de Galicia. ISBN 84-453-2913-8.
 Moreno, Juan A. (2004): Guía de los tiburones de aguas ibéricas, Atlántico nororiental y Mediterráneo. Barcelona: Ediciones Omega. ISBN 978-84-282-1367-7.
 Muus, Bent J.; Jørgen G. Nielsen; Preben Dahlstrøm e Bente O. Nyström (1998): Peces de mar del Atlántico y del Mediterráneo. Barcelona: Ediciones Omega. ISBN 84-282-1161-2.
 Nelson, Joseph S. (2006): Fishes of the World. John Wiley & Sons. ISBN 0-471-25031-7.
 Ríos Panisse, M. C. (1977): Nomenclatura de la flora y fauna marítimas de Galicia. I Invertebrados y peces. Verba, Anejo 7. Santiago de Compostela: Universidad de Santiago de Comnpostela. ISBN 84-7191-008-X.
 Rodríguez Solórzano, Manuel; Sergio Devesa Regueiro e Lidia Soutullo Garrido (1983): Guía dos peixes de Galicia. Vigo: Editorial Galaxia. ISBN 84-7154-433-4.
 Rodríguez Villanueva, X. L. e Xavier Vázquez (1992): Peixes do mar de Galicia. (I) Lampreas raias e tiburóns. Vigo: Edicións Xerais de Galicia. ISBN 84-7507-654-8.
 Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): Inventario dos peixes do litoral galego (Pisces: Cyclostomata, Chondrichthyes, Osteichthyes). O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.

 Outros artigos 
 Tiburóns
 Carcarriniformes
 Esfírnidos

 Ligazóns externas 
 Ampla información sobre o peixe martelo  Consultada o 15/12/2012.

Categoría:Esfírnidos
Categoría:Peixes de Galicia
Categoría:Animais descritos en 1758